กรุงศรีปันผลกองหุ้น-LTF
บลจ.กรุงศรี เตรียมจ่ายปันผลกองทุน KFLTFDIV-KFSDIV หน่วยละ 1 บาท 22 พ.ย.นี้
17 ต.ค. 2555

บลจ.กรุงศรี เตรียมจ่ายปันผลกองทุน KFLTFDIV-KFSDIV หน่วยละ 1 บาท 22 พ.ย.นี้
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทจะจ่ายเงินปันผลในอัตราหน่วยละ 1 บาทของกองทุนเปิดกรุงศรีหุ้นระยะยาวปันผล (KFLTFDIV) สำหรับรอบระยะเวลาบัญชีตั้งแต่วันที่ 1 ต.ค. 2554–30 ก.ย. 2555 และกองทุนเปิดกรุงศรีหุ้นปันผล (KFSDIV) สำหรับรอบระยะเวลาบัญชีตั้งแต่วันที่ 1 ก.ค.-30 ก.ย .2555 
บริษัทกำหนดวันปิดสมุดทะเบียนกองทุนในวันที่ 8 พ.ย. และจ่ายปันผลให้ผู้ถือหน่วยในวันที่ 22 พ.ย.นี้ 
“ทั้งสองกองทุนเน้นลงทุนในหุ้นที่มีความมั่นคง จ่ายเงินปันผลดีสม่ำเสมอ โดยตั้งแต่ตั้งกองทุน KFLTFDIV ในปี 2547 ปันผลทุกปี จ่ายไปแล้ว 7 ครั้ง เป็นเงิน 4.84 บาทต่อหน่วย กองทุน KFSDIV จ่ายเงินปันผลไปแล้ว 15 ครั้ง เป็นเงินรวม 7.50 บาทต่อหน่วย” นายฉัตรพี กล่าว